Posibles ideas para unHa homilía con nENos
Comeza o ADVENTO.
ESPERTA... pon a alarma.
1. Ver: Advento, busca a estrela
--Comezamos un novo tempo litúrxico, o Advento. Significa “vinda” (de Xesús). Dialogamos como preparamos a vinda de alguén importante á nosa casa e como deberiamos preparar a vinda de Xesús en Nadal.

-Durante catro domingos, catro semanas, preparamos a súa vinda. No templo poñemos algúns signos ou pegadas: a cor morada significa cambio e arrepentimento; a Coroa de Advento indica o percorrido interior que imos realizando; na igrexa poucas flores por ser época de austeridade e de conversión; e os cantos pedindo: Preparade o camiño ao Señor!, Ven Señor!

-Para esta folla valerémonos dos debuxos de Fano cuxo lema é “Anunciemos con ledicia”. Cada domingo o Anxo, que significa “mensaxeiro de Deus” traeranos unha mensaxe. O 1º é “esperta…pon a alarma”.

-Dialogamos sobre a alarma ou o espertador que usamos no móbil ou na casa.
Para que poñemos unha alarma? 
Que alarma necesitamos en Advento? 

2. XULGAR: Esperta, …pon a alarma.
+No evanxeo deste domingo, Xesús di: “estade espertos, levantádevos, poñédevos en pé, levantade a cabeza”… Refírese á vinda de Xesús ao final dos tempos, pero tamén á súa vinda en Nadal. 

+QUE NOS QUERE DICIR XESÚS?  

-Hoxe escoitamos a mensaxe dos MAIORES, dos avós, sabios na fe, de Xeremías e de Xesús que fan saltar a alarma, estremécennos e dinnos: ESPERTA, apura, porque Xesús ven, vai chegando!

*Cantos nin se decatarán da chegada de Xesús, perdidos en agasallos, luces, festas, comidas e cotillóns? Non nos despistemos en tantos supermercados. Pon a alarma.

-A mellor forma de estar atentos, vixiantes, é estar coa candea acesa, A CANDEA DA ORACIÓN. El chama á porta da nosa vida para entrar, transformala, facela máis fermosa. Orar é buscar a luz que oriente a túa vida. Esa luz é Xesús. El sinalarache o que fas mal, abrirache os oídos e achegarate a Xesús. Escoita cada día a súa Palabra lendo a túa vida desde Deus. Dá grazas, pídelle perdón, dille “Ven axiña, Señor!”

-Que podemos facer para que Xesús sexa a túa luz e a túa alarma? Como mellorar a nosa oración?


3. ACTUAR:  Mans á obra

+Facemos algúns preparativos para este tempo. Seguindo o debuxo de Fano debuxamos un móbil e dentro un espertador e debaixo unha frase: “Esperta, pon a alarma, ora”. Facemos algún compromiso de oración en familia e sos.

+Organizamos a coroa de Advento acendendo a 1ª candea (a da oración) e a entronización do leccionario de Lucas, deste ciclo C. Tamén podemos preparar algún cartel de Advento ou comezar a poñer o Belén. Que imos facer?



LECTURAS

XEREMÍAS 33, 14-16: Suscitarei a David un xermolo lexítimo.
Xa chegan días -oráculo do Señor- en que cumprirei a promesa que fixen á casa de Israel e á casa de Xudá. Naqueles días e naquela hora, suscitarei a David un xermolo lexítimo que fará xustiza e dereito na terra. Naqueles días salvarase Xudá, e en Xerusalén vivirán tranquilos, e chamarana así: “O Señor é a nosa xustiza”. Palabra do Señor.

· SALMO 24: R/  

A ti, Señor, levanto a miña alma.


·  TESALONICENSES 3,12-4,2: 

Que o Señor afiance os vosos corazóns, para cando veña Cristo.

· LUCAS 21,25-28.34-36: Estade espertos, levantádevos 

	Narrador: Naquel tempo, dixo Xesús aos seus discípulos: 
Xesús: -«Haberá signos no sol e na lúa e nas estrelas, e na terra angustia das xentes, perplexas polo estrondo do mar e a ondada, desfalecendo os homes polo medo e a ansiedade ante o que se lle vén encima ao mundo, pois as potencias do ceo serán sacudidas. Entón verán o Fillo do home vir nunha nube, con gran poder e gloria. Cando empece a suceder isto,

	levantádevos, alzade a cabeza; achégase a vosa liberación.



 Tende coidado de vós, non sexa que se ceguen os vosos corazóns con esmorgas, borracheiras e as inquietudes da vida, e bótesevos encima de súpeto aquel día; porque caerá como un lazo sobre todos os habitantes da terra. 

	Estade, pois, espertos en todo tempo, 



pedindo que poidades escapar de todo o que está por suceder e mantédevos en pé perante o Fillo do home». 

Palabra do Señor






